Et hjem i Vodskov-området har haft besøg af ubudne gæster. Tre tyve brød ind i hjemmet og stjal flere værdigenstande. Politiet har mandag aften anholdt tre personer mistænkt for at stå bag indbruddet. Et vidne havde beskrevet de tre mænd, og bilen de kørte. En betjent stoppede senere en bil, der passede til beskrivelsen, hvori der sad tre mænd, der også matchede vidnets forklaring. Nordjyllands Politi fandt ingen af de tyvekoster i bilen, som de tre mænd mistænkes for at have stjålet i hjemmet i Vodskov. Politiet vil tirsdag se, om de kan fremskaffe flere beviser i sagen. De tre mænd er alle Østeuropæere, og den ene af dem har i forvejen et indrejseforbud i Danmark.

Opsummering:
Tre mænd blevmandag aften anholdt mistænkt for indbrud.